**POSTUPAK NABAVE ZA OSOBE KOJI NISU OBVEZNICI ZAKONA O JAVNOJ NABAVI (NOJN)**

**(POSTUPAK NABAVE S OBVEZNOM OBJAVOM)**

**NAZIV PROJEKTA: Izrada projektne dokumentacije i provedba mjera zaštite crkve Uznesenja BDM, Brezovica, Zagreb**

**NAZIV NABAVE:** **Nabava usluge** **izrade projektno tehničke dokumentacije**

**EVIDENCIJSKI BROJ NABAVE:** **FSEU - 1/22**

**DATUM OBJAVE:** **22.09.2022.**

**POZIV NA DOSTAVU PONUDA**

1. **OPĆI PODACI**

**1.1**. **Podaci o Naručitelju:**

**Naziv naručitelja**: Župa Uznesenja BDM

**Adresa**: Golobreška 21, 10 257 Brezovica

**OIB**: 21087611381

**Broj telefona**: +385 (0) 99 76 67 959

**Internet stranica:** <http://www.zupa-ubdm-brezovica.hr/>

**1.2.** **Kontakt osoba (osoba zadužena za komunikaciju s ponuditeljima)**

Ime i prezime: Zvonimir Jeđud

Adresa elektroničke pošte kontakt osobe: [zvonimir@skylight.hr](mailto:zvonimir@skylight.hr)

Komunikacija i svaka druga razmjena informacija između Naručitelja i ponuditelja obavljat će se isključivo u pisanom obliku putem elektroničke pošte kontakt osobe Naručitelja odnosno internetske stranice [www.strukturnifondovi.hr](http://www.strukturnifondovi.hr)

**1.3. Vrsta postupka nabave**

Postupak s objavom poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr) sukladno prijmjenjivim Pravilima o provedbi postupaka nabava za neobveznike Zakona o javnoj nabavi.

**1.4. Dostupnost natječajne dokumentacije**

Poziv na dostavu ponude s prilozima, odgovori i pitanja Ponuditelja, kao i sve obavijesti o izmjenama i dopunama poziva na dostavu ponude bit će stavljene na raspolaganje ponuditeljima na internetskoj stranici Europski strukturni i investicijski fondovi, adresa internetske stranice [www.strukturnifondovi.hr](http://www.strukturnifondovi.hr) (od dana objave Poziva na dostavu ponuda koji se smatra danom početka postupka nabave).

**1.5. Objašnjenja i izmjene natječajne dokumentacije**

Gospodarski subjekti su ovlašteni za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz Poziv na dostavu ponuda.

Dodatne informacije i pojašnjenja biti će objavljeni beznavođenja podataka o podnositelju zahtjeva na internetskim stranicama na kojima je dostupna i natječajna dokumentacija (točka 1.3.).

Komunikacija i svaka druga razmjena informacija između Naručitelja i ponuditelja obavljat će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „**za nabavu usluge izrade projektno tehničke dokumentacije**“ isključivo putem elektroničke pošte osobe zadužene za komunikaciju s Ponuditeljima (točka 1.2.), dok će Naručitelj pitanja i odgovore objavljivati na web stranici [www.strukturnifondovi.hr](http://www.strukturnifondovi.hr).

U slučaju da Naručitelj za vrijeme roka za dostavu ponuda izmjeni Poziv na dostavu ponuda, izmjene će učiniti dostupnima svim Ponuditeljima na isti način i na istoj internetskoj stranici kao i Poziv na dostavu ponuda te ponuditeljima osigurati primjereni rok za dostavu ponuda od objave izmjene. U slučaju potrebe izmjene poziva na dostavu ponuda tijekom posljednjih 5 dana prije isteka inicijalnog roka za dostavu ponuda, Naručitelj će razmjerno produljiti rok za dostavu ponuda za minimalno 5 dana, računajući od dana objave izmjene.

Ako iz bilo kojeg razloga Poziv na dostavu ponuda, obavijesti o izmjenama i dopunama Poziva na dostavu ponuda te odgovori na pitanja ponuditelja nisu stavljeni na raspolaganje u predviđenim rokovima, Naručitelj će rok za dostavu ponuda primjereno produžiti tako da svi zainteresirani Ponuditelji mogu biti upoznati sa svim informacijama potrebnima za izradu ponude. Tijekom roka za dostavu ponuda, Naručitelj može iz bilo kojeg razloga izvršiti izmjene/dopune Poziva.

Svi zainteresirani gospodarski subjekti se upućuju da redovito prate objave na web stranici na kojoj je objavljen Poziv na dostavu ponuda. Naručitelj ne snosi odgovornost ako gospodarski subjekti nisu pravovremeno preuzeli izmjene/dopune Poziva odnosno upoznali se s dodatnim informacijama i pojašnjenjima

**1.6. Evidencijski broj nabave**: **FSEU - 1/22**

**1.7. Procijenjena vrijednost nabave**

Ukupna procijenjena vrjednost nabave iznosi 980.000,00 HRK (bez PDV-a).

**1.8. Pravo sudjelovanja**

U ovom postupku nabave kao Ponuditelji mogu sudjelovati svi gospodarski subjekti, neovisno o državi njihova poslovnog nastana ili podružnice.

**1.9. Sprječavanje sukoba interesa**

Naručitelj ne smije nabavljati predmetne usluge od gospodarskih subjekata u odnosu na koje postoji jedna od sljedećih situacija:

1. ako predstavnik Naručitelja istodobno obavlja upravljačke poslove u povezanom subjektu, ili

2. ako je predstavnik Naručitelja vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga povezanog subjekta s više od 0,5 %.

3. ako je riječ o srodnicima po krvi u uspravnoj liniji ili u pobočnoj liniji do četvrtog stupnja, srodnicima po tazbini do drugog stupnja, bračnog ili izvanbračnog druga, bez obzira na to je li brak prestao, te posvojitelje i posvojenike predstavnika Naručitelja kada se radi o čelniku te članu upravnog, upravljačkog ili nadzornog tijela Naručitelja

Sukladno navedenom, Naručitelj se nalazi u sukobu interesa sa sljedećim gospodarskim subjektima

- **EMDA d.o.o., Vojina Bakića 1, Zagreb, OIB: 22506712452**

**- SKYLIGHT d.o.o., Kašinci odvojak 2A, Zagreb, OIB: 26594667582**

**1.10. Zajednica ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost članova zajednice ponuditelja je solidarna. Ponuda zajednice ponuditelja mora sadržavati podatke o svakom članu zajednice ponuditelja, kako je određeno u Ponudbenom listu (**Prilog 1**), uz obveznu naznaku člana zajednice ponuditelja koji je ovlašten za komunikaciju s naručiteljem. Također, gospodarski subjekti članovi zajednice ponuditelja obvezni su popuniti **Prilog 1.a** Ponudbenom listu – Podaci o članovima zajednice ponuditelja (za svakog člana zajednice ponuditelja zasebno).

Naručitelj neposredno plaća svakom članu zajednice ponuditelja za onaj dio ugovora kojeg je on izvršio, ako zajednica ponuditelja ne odredi drugačije.

**2.** **PREDMET NABAVE**

**2.1. Opis predmeta nabave/tehničke specifikacije**

Nabava koja je predmet ovog postupka sufinancirana je sredstvima Europske unije. Naručitelj je sklopio Ugovor o dodjeli bespovratnih sredstava za operacije koje se financiraju iz Fonda solidarnosti Europske unije, br. **74-0096-22** za projekt „***Izrada projektne dokumentacije i provedba mjera zaštite crkve Uznesenja BDM, Brezovica, Zagreb***“. U sklopu navedenog projekta Naručitelj provodi ovu nabavu.

Predmet nabave je **usluga Izrade projektno tehničke dokumentacije** za obnovu i crkve Uznesenja BDM, Brezovica, Zagreb, a koja se sastoji od slijedećih dijelova:

* 3D snimanje/dokumentiranje stanja i izrada snimke postojećeg stanja
* Za potrebe izrade Projektne dokumentacije potrebno je izraditi projekt postojećeg stanja zgrade na temelju digitalnih 3d snimki, laserskog skeniranja i snimaka dronom
* Iz dostavljenih digitalnih snimki, uz sva potrebna dosnimanjavanja na licu mjesta potrebno je digitalizirati i vektorizirati snimak na način da bude prilagođen snimci postojećeg stanja a kao podloga za izradu projekata i izradu Konzervatoskog elaborata. Tloctre i presjeke potrebno je prilagoditi mjerilu 1:100 i 1:50, te izradu i iscrtavanje detalja u manjim mjerilima
* Elaborata geomehaničkih istraživanja/elaborat
* potrebno je izvršiti geotehnička ispitivanja i izraditi geotehnički elaborate kroz sljedeće aktivnosti:
* Dovoz mehanizacije na lokaciji i priprema bušačkog tima
* Bušenje geotehničkih istražnih bušotina u tlu na naznačenim pozicijama uz kontinuirano jezgrovanje, prema programu izrade istražnih radova
* Nadzor nad bušenjem uključujući terensku USCS klasifikaciju tla. Izrada foto dokumentacije i odabir uzoraka za laboratorijska ispitivanja
* Laboratorijsko ispitivanje tla prema važećim normama u ovlaštenom laboratoriju
* Izrada geotehničkog elaborata s obradom podataka i ispitivanja te preporukama, prema normi za geotehničko projektiranje
* Elaborata konzervatorsko-restauratorska istraživanja/elaborat
* Potrebno je izvršiti konzervatorsko - restauratorske istražne radove u interijeru i eksterijeru na osnovu Prethodnog odobrenja nadležnog Konzervatorskog zavoda, te izraditi Konzervatorski elaborat
* Konzervatorski elaborat sadrži slijedeće obavezne dijelove:
  + Analizu arhivske dokumentacije (Protokoli kanonskih pohoda, Spomenica i drugo)
  + Analizu postojećeg stanja
  + Prikaz rezultata istražnih radova
  + Analizu građevnog razvoja i faza gradnje
  + Valorizaciju
  + Prijedlog prezentacije / Smjernice za obnovu
* Na izrađeni Konzervatorski elaborat potrebno je ishoditi Potvrdu nadležnog Konzervatorskog zavoda.
* Elaborat ocjene postojećeg stanja građevinske konstrukcije, koji mora sadržavati:
* opis tehničkog stanja postojeće zgrade koja se obnavlja (sve snimke postojećeg stanja zgrade obavezno uključujući snimke oštećenja, a Naručitelj će staviti na raspolaganje već izrađeni elaborat procjene štete)
* podatke o aktu na temelju kojeg je izgrađena odnosno kojim je stekla status postojeće zgrade
* provjeru i analizu ispunjavanja temeljnog zahtjeva mehaničke otpornosti i stabilnosti, uključivo provedbu svih istražnih radova konstrukcije i geotehničkih istražnih radova
* analizu potresne otpornosti postojeće konstrukcije
* elaboriranu ocjenu postojećeg stanja građevinske konstrukcije kojom se ocjenjuje da li je obnova građevinske konstrukcije dovoljna ili su nužni i zahvati na unaprjeđenju drugih temeljnih zahtjeva za građevinu, sve prema provedenom detaljnom pregledu koji mora obuhvatiti cjelokupnu zonu zahvata koja se obnavlja (obavezno obuhvaća vizualni pregled, uvid u postojeću dokumentaciju i provedbu istražnih radova kojima se utvrđuje vrsta i stanje konstrukcije, geometrija, mehanička svojstva i stanje svih konstruktivnih elemenata zgrade, stanje svih drugih elemenata zgrade kao što je npr. stanje instalacija i opreme i sl.). Obzirom da je zgrada pojedinačno zaštićeno kulturno dobro pod registarskim brojem Z-0706, projektant se između ostalog, pri izradi elaborata mora pridržavati konzervatorskih smjernica koji će biti stavljen na raspolaganje Izvođaču prilikom uvođenja u posao za izvršenje usluga projektiranja
* program potrebnih istražnih radova i ispitivanja konstrukcije (uključivo i samu poredbu svih istražnih radova), uključujući rezultate i nalaze istražnih radova sa shematskim prikazom oštećenja. Grafički prikazi elaborata (tlocrti, presjeci, pogledi odnosno drugi nacrti prikladni vrsti zgrade) moraju sadržavati i nacrte s ucrtanim pozicijama sondi i po potrebi pozicijama geomehaničkih istražnih radova radi ishođenja prethodnog odobrenja od strane nadležnih tijela
* potrebnu razine obnove konstrukcije i/ili ocjenu da je zgrada izgubila svoju mehaničku otpornost i/ili stabilnost u toj mjeri da je urušena ili da njezina obnova nije moguća
* opis očekivanih zahvata na konstrukciji/zgradi s tehničkim rješenjima za obnovu konstrukcije zgrade i smjernicama za izradu projekta obnove konstrukcije zgrade odnosno projekta obnove zgrade za cjelovitu obnovu zgrade i
* procjenu troškova, odnosno iznos procijenjene vrijednosti nabave radova.
* Izrada idejnog projekta obnove građevine, opisa i grafičkog prikaza zahvata u prostoru i/ili elaborat sukladno posebno zakonu za ishođenje posebnih uvjeta javnopravnih tijela
* Sukladno potrebama cjelovite obnove i smjernicama potvrđenog Konzervatorskog elaborata potrebno je izraditi Idejno rješenje cjelovite obnove zgrade koje uključuje usklađena idejna rješenja prezentacije kulturnog dobra, obnove konstrukcije, elektroinstalacija, termotehničkih i hidrotehničkih instalacija, te ishoditi pozitivno stručno mišljenje nadležnog konzervatorskog zavoda. Na osnovu takvog rješenja izrađuje se elaborat za ishođenje posebnih uvjeta javnopravnih tijela za cjelovitu obnovu konstrukcije.
* Izrada projekta obnove konstrukcije zgrade (popravka konstrukcije, ojačanja konstrukcije ili projekta cjelovite obnove konstrukcije) te svih radova na osiguranju zdravlja i života ljudi i dugoročnog očuvanja svih vrijednosti kulturnog dobra vezanih na radove sanacije konstrukcije sukladno Pravilniku, odnosno, izrada glavnog projekta za rekonstrukciju zgrade oštećene u potresu
* projekt cjelovite obnove konstrukcije sadrži opći i tehnički dio. U tehničkom dijelu definiraju se tekstualni i grafički prilozi projekta s dokazima o ispunjavanju temeljnih i drugih zahtjeva za građevinu u građevinskom projektu. Projekt se sastoji od Građevinskog i Arhitektonskog projekta, a sadržavat će i sve ostale odgovarajuće mape pojednih struka (projekt elektrotehničkih instalacija, strojarskih instalacija, projekt vodovoda i odvodnje i sl.) potrebnih za davanje cjelovitog i usklađenog tehničkog rješenja obnove konstrukcije zgrade i dokazivanja ispunjenja mehaničke otpornosti i stabilnosti prema Tehničkom propisu za građevinske konstrukcije (NN 17/07 i 75/20 i 7/22). Projekti se sastoje od grafičkog i tekstualnog dijela te detaljnog troškovnika svih planiranih građevinsko-obrtničkih i restauratorskih radova. Na takav projekt potrebno je ishoditi Potvrdu nadležnih javno-pravnih tijela.
* Izrada elaborata s detaljnom analizom stanja i oštećenja te prijedlogom potrebnih radova na pokretnoj baštini
* Izrada cjelovite dokumentacije za rekonstrukciju, adaptaciju i opremanje prostora za potrebe privremene čuvaonice (depoa)
* Izdvojeni elaborat koji se izvodi na izdvojenoj lokaciji i predstavlja zaseban komplet projektno tehničke dokumentacije

U navedenoj tehničkoj dokumentaciji navedeni su potrebni parametri za iskazivanje cijene a ponuditelj u svoju cijenu treba uključiti izradu projektne dokumentacije za sve dijelove zgrade koje je potrebno uključiti u konstrukcijsku obnovu i za koje se pokaže nužnost za izvođenje.

Prilikom izrade projekta, uz kontinuiranu suradnju s Naručiteljem i nadležnim konzervatorskim odjelom, te po prethodno provedenim svim potrebnim istražnim radovima i ispitivanjima konstrukcije, definirat će se konačni detaljni obuhvat intervencija za izradu projekta konstrukcijske obnove zgrade.

Projektno tehnička dokumentacija se izrađuje sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije i Zagrebačke županije (NN 102/2020), Pravilniku o sadržaju i tehničkim elementima projektne dokumentacije obnove, projekta za uklanjanje zgrade i projekta za građenje zamjenske obiteljske kuće oštećenih potresom na području Grada Zagreba, Krapinsko-zagorske županije i Zagrebačke županije (NN 127/2020), Zakonom o gradnji NN 153/13, 20/17, 39/19, 125/19), Zakonom o prostornom uređenju (NN 153/13, 65/17, 114/18, 39/19, 98/19), Zakonom o očuvanju i zaštititi kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14 , 98/15, 44/17, 90/18, 32/20, 62/20) i ostalim pozitivnim propisima koji uređuju i propisuju djelatnosti obuhvaćene ovim postupkom nabave te koji reguliraju predmet projektiranja, kao i priznatim pravilima struke.

Odabrani Ponuditelj predmetne usluge obvezuje se o svom trošku preuzeti sve eventualne zahtjeve Naručitelja i/ili trećih osoba koji bi se pojavili ili mogli pojaviti s naslova zaštite autorskih prava ili srodnih prava na autorskim djelima koja su predmet nabave i/ili autorskim djelima koja su prerađena i/ili korištena za izradu autorskih djela koja su predmet nabave te nadoknaditi Naručitelju svaku štetu nastalu kao posljedica tih zahtjeva.

Obaveza je odabranog ponuditelja ishoditi pisanu suglasnost projektanta projekta hitne sanacije u svim daljnjim fazama izrade projektno tehničke dokumentacije koja je predmet ovog Poziva u pogledu usklađenja iste s do sad izrađenom dokumentacijom.

Izrada projektno-tehničke dokumentacije smatra se izvršenom predajom Naručitelju u ugovorenom broju i obliku primjeraka, svih sastavnica projektno-tehničke dokumentacije i elaborata, prethodno potvrđenih od strane Naručitelja.

Projektno-tehnička dokumentacija se predaje Naručitelju u 3 primjerka na papirnom mediju a može se dostaviti i u digitalnom obliku na CD/DVD ili putem e pošte. Dokumentacija mora biti u formatu \*.pdf i \*.xls. Ostali uvjeti izrade projektno tehničke dokumentacije koji nisu navedeni ovim Prilogom ili Pozivom definiraju se Ugovorom.

Nabava nije podijeljena na grupe.

Vrsta i količina predmeta nabave u cijelosti je iskazana u **Prilogu 2**. Troškovnik koji je sastavni dio ovog Poziva. Količine iskazane u troškovniku su točne.

**2.2. Način određivanja cijene ponude**

Cijena ponude izražava se u kunama (HRK).

Cijena ponude iskazuje se za cjelokupan predmet nabave za koji ponuditelj daje ponudu. Cijena ponude upisuje se brojkama sukladno **Prilogu 1 (Ponudbeni list)** te **Prilogu 2. (Troškovnik).**

Ponuditelj je dužan u **Prilogu 1 (Ponudbeni list)** upisati ukupnu cijenu ponude bez poreza na dodanu vrijednost (PDV-a) iz **Priloga 2 (Troškovnik)**, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om) zaokruženu na dvije decimale.

Ponuditelj **Prilog 2 (Troškovnik)** popunjava na način da u istome naznači jediničnu cijenu ponude i PDV. Jedinična cijena i iznos PDV-a moraju biti zaokruženi na dvije decimale. Ukoliko je riječ o ponuditelju iz inozemstva, ili ponuditelju koji nije u sustavu PDV-a, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a stavlja nulu (0,00 kn) ili ostavlja prazno, odnosno na drugi način se označava kako upis nije primjenjiv.

U cijenu ponude bez poreza na dodanu vrijednost moraju biti uračunati svi troškovi Izvršitelja i popusti.

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenje ugovora o nabavi, Naručitelj je ovlašten odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora o nabavi.

Ako Ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili izmijeni tekst i izvorni sadržaj u obrascu Troškovnika, smatrat će se da je takav Troškovnik nepotpun i nevažeći te ponuda može biti odbijena.

Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude s PDV-om s obzirom da ne može koristiti pravo na pretporez.

**2.3. Rok i mjesto izvršenja predmeta nabave**

**Rok za isporuku projektno-tehničke dokumentacije iznosi 90 dana, a predmetni rok počinje teći danom stupanja na snagu Ugovora o nabavi.**

Mjesto izvršenja predmeta nabave je poslovni prostor Izvršitelja te lokacija Naručitelja koja je predmet pružanja usluga ili na drugoj lokaciji sukladno uputama Naručitelja.

**3. RAZLOZI ISKLJUČENJA PONUDITELJA**

Ponuditelj, odnosno zajednica ponuditelja dužni su u svojoj ponudi priložiti dokumente zahtijevane ovim Pozivom, kojima se dokazuje kako **ne postoje** sljedeći razlozi za isključenje:

Ponuditelj se isključuje iz postupka nabave:

3.1. ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara (Izjava)

3.2. nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna (Izjava ili Potvrda porezne)

3.3. ako je lažno izjavljivao, predstavio ili pružio neistinite podatke u vezi s uvjetima koje je NOJN naveo kao neophodne (Izjava, no isključenje po bilo kojoj osnovi saznavanja za navedeno).

Naručitelj prihvaća kao dokaz da se gospodarski subjekt ne nalazi u jednoj od situacija navedenih u točki 3. potpisanu izjavu osobe ovlaštene za zastupanje gospodarskog subjekta koja se dostavlja u ponudi (**Prilog 3**) i Potvrdu porezne za ponuditelje koji imaju poslovni nastan u Republici Hrvatskoj, a za ostale ponuditelje dokument kojim se dokazuje da su ispunjene obveze sukladno točki 3.2. u njihovoj državi nastana.

Svi dokazi i dokumenti koji se prilažu ponudi, a određeni su u točki 3. ovog Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

**4. UVJETI SPOSOBNOSTI**

Ponuditelj, odnosno zajednica ponuditelja, dokazuje svoju profesionalnu, ekonomsku i financijsku, tehničku i stručnu sposobnost.

Svi dokazi i dokumenti koji se prilažu ponudi, a određeni su u ovoj točki 4. Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Svi dokazi i dokumenti kojima se dokazuje sposobnost ponuditelja moraju biti na hrvatskom jeziku. Ukoliko je dokument za dokazivanje sposobnosti na stranom jeziku, isti dokument mora biti dostavljen uz priloženi prijevod na hrvatski jezik.

**4.1. Uvjet sposobnosti za obavljanje profesionalne djelatnosti**

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegovog poslovnog nastana.

Upis u registar dokazuje se:

- **odgovarajućim izvodom iz sudskog, obrtnog, strukovnog ili drugog odgovarajućeg registra koji se izdaje u državi poslovnog nastana gospodarskog subjekta.**

U slučaju zajednice ponuditelja, svaki član zajednice gospodarskih subjekata pojedinačno dokazuje sposobnost iz ove točke 4.1. Poziva.

Ovaj uvjet sposobnosti ne primjenjuje se na podugovaratelje (ponuditelji nisu obvezni dostavljati izvatke iz sudskog registra za svakog od podugovaratelja).

**4.2 Ekonomska i financijska sposobnost**

U svrhu dokazivanja da ima potrebnu financijsku snagu kako bi u roku i kvalitetno pružio predmet nabave, **Gospodarski subjekt mora dokazati da je ostvario ukupni (zbrojeni) godišnji promet[[1]](#footnote-1) (bez PDV-a) u prethodne tri dostupne financijske godine zajedno (ovisno o datumu osnivanja ili početka obavljanja djelatnosti gospodarskog subjekta, ako je informacija o ovim prometima dostupna) jednak ili veći od procijenjene vrijednosti nabave.**

Gospodarski subjekt koji ima poslovni nastan izvan Republike Hrvatske, može imati iskazan promet u stranoj valuti. Strana valuta se preračunava u kune prema srednjem tečaju Hrvatske narodne banke na dan početka postupka nabave (dan objave na internetskoj stranici www.strukturnifondovi.hr ). Ako valuta koja je predmet konverzije u HRK ne kotira na deviznom tržištu u Republici Hrvatskoj, prilikom računanja protuvrijednosti koristi se tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec u kojem je započeo postupak nabave.

Kao dokaz o ispunjavanju ovog uvjeta sposobnosti, gospodarski subjekt dostavljaju ispunjen prilog Izjava o prometu (**Prilog 4.)** koji je sastavni dio Poziva na dostavu ponuda i koji potpisuje osoba ovlaštena za zastupanje gospodarskog subjekta.

U slučaju zajednice ponuditelja, svi članovi gospodarskih subjekata kumulativno dokazuju sposobnost iz ove točke 4.2.

**4.3.** **Tehnička i stručna sposobnost**

Gospodarski subjekt mora dokazati tehničku i stručnu sposobnost. Naručitelj je odredio uvjete tehničke i stručne sposobnosti kojima se osigurava da gospodarski subjekt ima ljudske i tehničke resurse te iskustvo potrebno za izvršenje ugovora o nabavi. Minimalne razine tehničke i stručne sposobnosti koje se zahtijevaju vezane su uz predmet nabave i razmjerne su predmetu nabave.

Obrazloženje traženih uvjeta sposobnosti: Ispunjavanje propisanih minimalnih razina tehničke i stručne sposobnosti traži se kako bi gospodarski subjekt dokazao da ima dovoljnu razinu resursa i iskustva na pružanju usluga istih ili sličnih predmetu nabave.

U slučaju zajednice ponuditelja, svi članovi gospodarskih subjekata kumulativno dokazuju sposobnost iz ove točke 4.3.

**4.3.1. Tehnička sposobnost gospodarskog subjekta (Popis izvršenih usluga)**

**Gospodarski subjekt u postupku javne nabave mora dokazati da je u godini u kojoj je započeo postupak javne nabave (2022.) i tijekom 5 (pet) godina koje prethode toj godini (2021., 2020., 2019., 2018. i 2017.) uredno izvršio usluge iste ili slične predmetu nabave, čija kumulativna vrijednost je minimalno u visini procijenjene vrijednosti nabave, kojom se osigurava da gospodarski subjekt ima dovoljnu razinu iskustva za izvršenje ugovora o nabavi. Pritom, za izračun kumulativne (zbrojene) vrijednosti pruženih usluga moguće je uzeti u obzir najviše tri izvršene usluge (3 reference).**

Za potrebe utvrđivanja tehničke sposobnosti gospodarskog subjekta u ponudi se dostavlja **Prilog 5.**

Popis sadržava minimalno sljedeće:

− predmet;  
− vrijednost usluge (izraženo s naznakom bez PDV-a);  
− opis usluga - iz kojeg je vidljivo da se radi o uslugama istim ili sličnim predmetu nabave;  
− razdoblje izvršenja;  
− naziv druge ugovorne strane (investitora, naručitelja) i osobu za kontakt i kontakt podatke naručitelja.

Napominje se da Naručitelj za vrijeme trajanja postupka pregleda i ocjene zadržava pravo provjeriti točnost navoda istaknutih u **Prilogu 5.** i to izravno od druge ugovorne strane (Naručitelja) ili od ponuditelja. Ako Naručitelj utvrdi da su dane informacije netočne, odnosno neistinite, odbit će takvu ponudu. Gospodarski subjekti su ovlašteni dostaviti i izjavu u drugačijem obliku i sadržaju te će ista biti prihvaćena ako sadrži sve potrebne podatke kao u **Prilogu br. 5.**

Zajednica gospodarskih subjekata kumulativno dokazuje sposobnost iz ove podtočke.

*Vrijednosti izvršenih usluga mogu biti izražene i u valuti različitoj od valute HRK (hrvatska kuna). Naručitelj će u tom slučaju, prilikom računanja protuvrijednosti, za valutu koja je predmet konverzije u HRK koristiti srednji tečaj Hrvatske narodne banke koji je u primjeni na dan početka ovog postupka javne nabave.*

**4.3.2 Stručna sposobnost gospodarskog subjekta (Stručnjak)**

Propisani uvjeti stručne sposobnosti osiguravaju da gospodarski subjekt ima potrebne ljudske resurse za izvršenje ugovora o nabavi na odgovarajućoj razini kvalitete, a propisani kriteriji predstavljaju minimalnu razinu sposobnosti koja osigurava da će gospodarski subjekt biti sposoban izvršiti ugovor o nabavi. Minimalne razine stručne sposobnosti koje se zahtijevaju vezane su uz predmet nabave i razmjerne su predmetu nabave te su u skladu sa njegovom prirodom, važnosti i namjenom.

Ponuditelj mora dokazati da za izvršenje predmeta nabave raspolaže s dva (2) **stručnjaka**, neovisno o tome pripada li izravno gospodarskom subjektu ili ne, a koji imaju iskustvo kako slijedi:

**Gospodarski subjekt u postupku javne nabave mora dokazati da za potrebe izvršenja ugovora nabavi raspolaže s minimalno sljedećim stručnim osobljem:**

* **Stručnjak 1 – Inženjer građevinarstva**
* **Stručnjak 2 – Inženjer arhitekture**

**Jedna osoba ne može obavljati više od jedne navedene funkcije.**

Osoba koju ponuditelj navede u ponudi, mora zaista i sudjelovati kao stručna osoba u izvršavanju ugovora, a ako ponuditelj neće imati na raspolaganju stručnjaka kojeg je naveo u ponudi, može odrediti nekog drugog stručnjaka za sudjelovanje izvršavanju ugovora, ako pritom dokaže da taj drugi stručnjak zadovoljava minimalne propisane uvjete sposobnosti te da bi u okviru kriterija za dodjelu bodova ostvario jednak ili veći broj bodova od stručnjaka kojeg zamjenjuje.

U svakom slučaju, Naručitelj je ovom točkom Pozivom na dostavu ponuda odredio minimalne uvjete stručne sposobnosti, a gospodarski subjekt je obvezan tijekom izvršenja ugovora o nabavi po potrebi angažirati dovoljan broj stručnjaka kako bi osigurao pravovremeno izvršenje usluga koje čine predmet nabave.

Naručitelj će prihvatiti sljedeće dokumente kao dostatan dokaz stručne sposobnosti gospodarskog subjekta iz točke 4.3.2.

- Izjava o raspolaganju stručnjacima **(Prilog 6.)** kojom ponuditelj dokazuje da raspolaže stručnjacima iz točke 4.3.2.

**5. KRITERIJ ZA ODABIR PONUDE**

Kriterij odabira najpovoljnije ponude je ponuda koja zadovoljava sve uvjete i zahtjeve određene ovim Pozivom na dostavu ponude te koja je ekonomski najpovoljnija. Naručitelj će primijeniti kriterij ekonomski najpovoljnije ponude na način da će između valjanih ponuda, odabrati najpovoljniju ponudu za cjelokupni predmet nabave.

Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu. Ekonomski najpovoljnija je ona ponuda koja je ostvarila ukupni najveći broj bodova.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

Naručitelj osim cijene određuje i dodatne kriterije odabira ponude koji su povezani s predmetom nabave kako slijedi.

|  |  |  |
| --- | --- | --- |
| **KRITERIJ ZA ODABIR PONUDE** | **RELATIVNI ZNAČAJ** | **MAKSIMALAN BROJ BODOVA** |
| **1. Cijena** | 40% | 40,00 |
| 1. **Specifično iskustvo stručnjaka 1 i 2** | 60% | 60,00 |
| **Ukupno (1. + 2.)** | **100%** | **100,00** |

U izračunu konačne ocjene ponude omjer između bodova dodijeljenih za nefinancijski kriterij br. 2. (Specifično iskustvo stručnjaka) i bodova dodijeljenih za financijski kriterij (Cijena) iznosit će 60:40 (60% za nefinancijski kriterij 2. Specifično iskustvo stručnjaka i 40% za financijski kriterij 1. - Cijena).

Ekonomski najpovoljnija je ona ponuda koja je ostvarila ukupni najveći broj bodova.

**Penp = CP + SI**

Penp = Ponuda koja je ekonomski najpovoljnija

CP = Broj bodova ostvarenih za kriterij cijene

SI = Broj bodova ostvarenih za kriterij specifičnog iskustva stručnjaka

Kriteriji se ocjenjuju sukladno niže navedenim zahtjevima, a zbroj bodova dobiven kroz svaki od kriterija određuje ukupan broj bodova na način da se upisuje vrijednost (uz zaokruživanje na dva decimalna mjesta). Maksimalan broj bodova koji je moguće ostvariti je 100.

Za slučaj da ponuditelj ne dostavi uz ponudu Prilog 7. Izjava o specifičnom iskustvu stručnjaka gore navedenih stručnjaka, Naručitelj neće odbiti njegovu ponudu, već će ponuditelj ostvariti 0 bodova u kategoriji specifičnog iskustva, za onog stručnjaka za kojeg dokaz nije dostavljen. Naručitelj zadržava pravo na bilo koji način provjeriti navode u Izjavama.

**5.1. Cijena ponude s PDV-om (C)**

Naručitelj kao jedan od kriterija određuje cijenu prihvatljive ponude, s PDV-om.

Maksimalan broj bodova koji svaka ponuda može ostvariti u okviru ovog kriterija je 40 bodova.

Ponuda s najnižom ponuđenom cijenom dobiva 40 bodova za cjenovni kriterij.

Ostale ponude se boduju relativno u odnosu na ponudu s najnižom ponuđenom cijenom prema sljedećoj formuli:

**CP = CPmin / CPpon \* 40**

CP = broj bodova koji je ponuda dobila za cijenu

CPmin = najniža ponuđena cijena valjane ponude u postupku nabave

CPpon = ponuđena cijena ponude koja se ocjenjuje

40 = maksimalan broj bodova za kriterij cijene

Broj bodova za promatranu ponudu po kriteriju cijene izračunat će se sukladno gore navedenoj formuli te će se isti iskazati kao broj zaokružen na dva decimalna mjesta.

**5.2. Specifično iskustvo stručnjaka (nefinancijski kriterij)-SI – 60 bodova**

Naručitelj kao drugi kriterij određuje specifično iskustvo stručnjaka kako bi se osigurala uspješna i pravovremena provedba ugovora o nabavi odnosno što kvalitetnije izvršenje usluga koje su predmet nabave.

S obzirom na specifičnost očekivanih rezultata kao i predviđeno trajanje za izvršenje ugovora, tehničke vještine i profesionalno iskustvo članova predloženog tima stručnjaka imaju utjecaj na kvalitetu izvršenja, a isto tako i osiguravaju uredno izvršenje ugovora o nabavi u predviđenom vremenskom roku.

Zbog navedenog, tehničke vještine i profesionalno iskustvo stručnjaka određuje tehničku vrijednost ponude ponuditelja, i posljedično njezinu ekonomsku vrijednost.

Maksimalni broj bodova koji Ponuditelj može dobiti po ovom kriteriju je **60.**

Naručitelj će svakoj ponudi dodijeliti odgovarajući broj bodova po ovom kriteriju sukladno tablici.

|  |  |  |  |  |
| --- | --- | --- | --- | --- |
| **Specifično iskustvo Stručnjaka 1- Inženjer građevinarstva** | | | | |
| Broj glavnih projekata na kojima je Stručnjak 1 sudjelovao kao projektant konstrukcije na rekonstrukciji i/ili obnovi i/ili sanaciji građevine, koja je zaštićeno nepokretno kulturno dobro i/ili koja se nalazi u kulturno-povijesnoj cjelini |  | 0 projekata | 0 bodova | Maksimalan broj bodova **= 30 bodova** | |
| 1 projekt | 5 bodova |
| 2 projekta | 10 bodova |
| 3 projekta | 15 bodova |
| 4 i više projekata | 30 bodova |

|  |  |  |  |  |  |
| --- | --- | --- | --- | --- | --- |
| **Specifično iskustvo Stručnjaka 2 – Inženjera arhitekture** | | | | | |
| Broj glavnih projekata na kojima je Stručnjak 2 sudjelovao kao glavni projektant na rekonstrukciji i/ili obnovi i/ili sanaciji građevine koja je zaštićeno nepokretno kulturno dobro i/ili koja se nalazi u kulturno-povijesnoj cjelini |  | 0 projekata | 0 bodova | Maksimalan broj bodova **= 30 bodova** |
| 1 projekt | 5 bodova |
| 2 projekta | 10 bodova |
| 3 projekta | 15 bodova |
| 4 i više projekata | 30 bodova |

Za dokazivanje specifičnog iskustva stručnjaka koje je predmet bodovanja, ponuditelji su ovlašteni uz ponudu dostaviti:

**- Izjavu stručnjaka s jasno navedenim specifičnim iskustvom pojedinog stručnjaka koje omogućuje dodjelu bodova sukladno kriterijima navedenim u gornjoj tablici.**

**Podaci koje stručnjak navodi u izjavi moraju biti potpuni, odnosno moraju biti takvi da Naručitelj može utvrditi na što se stečeno iskustvo odnosi, odnosno, udovoljava li isto propisanim kriterijima za odabir ponude.**

Ponuditelji su ovlašteni koristiti obrazac izjave objavljen uz Poziv na dostavu ponuda kako slijedi:

- Izjava o specifičnom iskustvu stručnjaka – **Prilog 7.** priložen ovom Pozivu na dostavu ponuda.

Ponuditelji odnosno gospodarski subjekti su ovlašteni dostaviti i izjavu u drugačijem obliku te će ista biti prihvaćena ako sadrži potrebne podatke za dodjelu bodova.

U slučaju nedostavljanja izjava uz ponudu, ponuditelju će se dodijeliti 0 bodova u okviru kriterija za dodjelu bodova 2. Specifično iskustvo stručnjaka (SI) za stručnjaka za kojeg izjava koja predstavlja dokaz specifičnog iskustva nije dostavljena.

Osoba koju ponuditelj navede u ponudi kao stručnjaka trebaju sudjelovati kao tehnički stručnjak u projektu. Ukoliko ponuditelj nakon dodjele ugovora neće imati na raspolaganju stručnjaka kojeg je naveo u ponudi, može odrediti neku drugu osobu, ali zamjenski stručnjak mora ostvariti minimalno isti ili veći broj bodova od stručnjaka koji se mijenja, a kako bi i sa zamjenskim stručnjakom, da je isti bio prvotno imenovan, odabrani ponuditelj ostvario isti ili veći broj bodova od onih koje je ostvario sa prvotno imenovanim stručnjakom. Ugovaratelj je o zamjeni stručnjaka u obvezi bez odgađanja prethodno obavijestiti Naručitelja i ishoditi njegovu pisanu suglasnost.

**6. PONUDA**

**6.1 Sadržaj ponude**

Ponuda mora sadržavati minimalno:

1. Popunjeni Ponudbeni list – **Prilog 1** (ako je primjenjivo i **Prilog 1.a )**

2. Popunjeni dokument Troškovnika - **Prilog 2**

3. Dokaz nepostojanja razloga za isključenje iz točke 3. Poziva za dostavu ponuda – **Prilog 3** i potvrda prema državi nastana

4. Dokaz o ekonomskoj i financijskoj sposobnosti – **Prilog 4 (Izjava o prometu)**

5. Dokaz tehničke sposobnosti iz točke 4.3.1. Poziva za dostavu ponuda – **Prilog 5 (Popis izvršenih usluga)**

6. Dokaz stručne sposobnosti iz točke 4.3.2. Poziva za dostavu ponuda i specifičnog iskustva stručnjaka – **Prilog 6. Izjava o raspolaganju stručnjacima**

**7.** Izjava o specifičnom iskustvu stručnjaka **– Prilog 7.**

* 1. **Rok i način dostave ponude**

Rok za dostavu ponuda je **03.10.2022. u 12:00h**. Otvaranje ponuda nije javno.

**Ponuda se predaje putem pošte na adresu Župa Uznesenja BDM, Golobreška 21, 10257 Brezovica, u zatvorenoj omotnici s naznakom:**

**Evidencijski broj nabave: NAB FSEU 01-22 za Naručitelja Župa Uznesenja BDM**

**„NE OTVARAJ“**

**- Na poleđini:**

**Naziv i adresa:**

**ŽUPA UZNESENJA BLAŽENE DJEVICE MARIJE**

**GOLOBREŠKA 21**

**10257 BREZOVICA**

**HRVATSKA**

**Naziv i adresa ponuditelja**

Ako omotnica nije dostavljena u skladu s naprijed navedenom uputom, Naručitelj neće snositi odgovornost u slučaju da se ponuda i/ili izmjena/dopuna/zagubi, krivo ili prerano otvori te ne evidentira na otvaranju ponuda.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

**6.3. Način izrade ponude**

Ponuda mora biti izrađena u papirnatom obliku i otisnuta ili pisana neizbrisivom tintom. Uz ponudu u papirnatom obliku, može se dostaviti i ponuda na CD /DVD R ili drugom mediju, u slučaju razlika u ponudama, relevantna će biti ponuda dostavljena u papirnatom obliku.

Pri izradi ponude ponuditelj se mora pridržavati zahtjeva i uvjeta Poziva na dostavu ponuda te ne smije mijenjati i nadopunjavati tekst Poziva na dostavu ponuda.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude. Dokumente tražene u ovom Pozivu na dostavu ponuda ponuditelj u svojoj ponudi može dostaviti u izvorniku, ovjerenoj ili neovjerenoj preslici.

Od ponuditelja se očekuje da pregleda Poziv na dostavu ponuda, uključujući sve upute, obrasce, uvjete i specifikacije. Ponuda koja je suprotna odredbama ovog Poziva na dostavu ponuda i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbijanjem takve ponude.

Alternativne ponude nisu dopuštene.

**6.4. Jezik i pismo**

Ponuda se izrađuje na hrvatskom jeziku i latiničnom pismu. Ponuditeljima je dozvoljeno u ponudi koristiti pojedine izraze koji se smatraju internacionalizmima ili su uobičajeni u primjeni. Ukoliko je izvorni dokaz u ponudi na stranom jeziku, uz njega je potrebno priložiti i prijevod na hrvatski jezik koji ne mora biti ovjeren.

**6.5. Rok valjanosti ponude**

Rok valjanosti ponude je najmanje **30 dana** od dana određenog kao krajnji rok za dostavu ponude.

Na zahtjev Naručitelja, ponuditelj će produžiti rok valjanosti svoje ponude. Naručitelj je ovlašten odbiti ponudu čiji je rok valjanosti kraći od zahtijevanog.

Iz opravdanih razloga, Naručitelj može u pisanoj formi tražiti, a ponuditelj će također u pisanoj formi produljiti rok valjanosti ponude. U roku produženja valjanosti ponude niti Naručitelj niti ponuditelj neće tražiti izmjenu ponude.

**6.6. Uvjeti plaćanja**

Naručitelj će izvršavati plaćanje po urednom izvršenju svih usluga te potpisu konačnog primopredajnog zapisnika. Plaćanje će se izvršiti u roku od 60 dana od primitka urednog računa ugovaratelja.

Sva plaćanja izvršavat će se, ovisno o trenutku plaćanja, u hrvatskim kunama ili u valuti sukladno Zakonu o uvođenju eura kao službene valute u Republici Hrvatskoj (NN 57/2022).

**7. JAMSTVA**

**7.1. Jamstvo za uredno ispunjenje ugovora**

Odabrani ponuditelj je dužan najkasnije u roku od 10 (deset) dana od potpisivanja Ugovora naručitelju predati jamstvo za uredno ispunjenje ugovora o nabavi za slučaj povrede ugovornih obveza i to u visini 10% (deset posto) vrijednosti ugovora bez PDV-a, u obliku bankarske garancije na „prvi poziv“ i „bez prigovora“ s rokom valjanosti od najmanje 14 dana duljim od ukupnog roka za izvršenje ugovora o nabavi određenog odredbama ovog Poziva na dostavu ponuda.

Jamstvo za uredno ispunjenje ugovora naplatit će se u slučaju povrede ugovornih obveza.

U slučaju nedostavljanja jamstva za uredno ispunjenje ugovora za slučaj povrede ugovornih obveza u zadanom roku, Naručitelj će raskinuti ugovor o nabavi. U navedenom slučaju, Naručitelj može ponovno rangirati ponude te izvršiti provjeru, ne uzimajući u obzir ponudu prvotno odabranog ponuditelja, te na temelju kriterija za odabir ponude donijeti novu odluku o odabiru ili, ako postoje razlozi, poništiti postupak nabave.

Neiskorišteno jamstvo Naručitelj će vratiti Ugovaratelju nakon uspješno izvršene isporuke usluge koja je predmet ugovora o nabavi.

Jamstvo za uredno ispunjenje Ugovora Naručitelj ima pravo naplatiti u sljedećim slučajevima:

- u slučaju svake povrede ugovorne obveze od strane odabranog ponuditelja zbog koje Naručitelju nastane šteta i to u iznosu visine nastale štete s pripadajućim kamatama.

- u slučaju neispunjenja ugovorne obveze od strane odabranog ponuditelja zbog razloga za koje je odgovoran odabrani ponuditelj kao i u slučaju raskida ugovora kojeg je uzrokovao odabrani ponuditelj, i to u punom iznosu jamstva.

- u drugim slučajevima, radi naplate potraživanja koja Naručitelj ima prema odabranom ponuditelju u svezi s ugovorom o nabavi do visine iznosa koje Naručitelj potražuje.

U slučaju sklapanja ugovora sa zajednicom gospodarskih subjekata, jamstvo za uredno ispunjenje ugovora može dostaviti bilo koji član iz zajednice, u cijelosti ili parcijalno s članom/članovima, pod uvjetom da jamstvo za uredno ispunjenje ugovora u bilo kojem slučaju treba iznositi 10% (deset posto) vrijednosti ugovora o nabavi bez PDV-a. Ako je jamstvo bankarska garancija, a ne novčani polog, garancija treba sadržavati jasan i nedvosmislen navod o tome tko je nalogodavatelj, a u garanciji se trebaju navesti podaci o svim članovima zajednice bez obzira na to koji od članova zajednice ugovaratelja dostavlja jamstvo. Naručitelj može garanciju naplatiti neovisno o tome koji je član zajednice ugovaratelja dao jamstvo i neovisno o tome koji je član počinio povredu radi koje se jamstvo naplaćuje.

Umjesto dostavljanja jamstva za uredno izvršenje ugovora u obliku bankovne garancije, odabrani ponuditelj je ovlašten uplatiti novčani polog u traženom iznosu visine jamstva na račun Naručitelja otvoren kod Zagrebačke banke, IBAN HR3223600001101934441. Pod svrhom plaćanja potrebno je navesti da se radi o jamstvu za uredno izvršenje ugovora i navesti evidencijski broj nabave. Polog mora biti evidentiran na računu Naručitelja najkasnije u roku od 10 (deset) dana od potpisivanja Ugovora o nabavi.

**8. PREGLED I OCJENA PONUDE, ODLUKA O ODABIRU I PONIŠTENJE**

U postupku pregleda i ocjene ponuda Naručitelj prvo utvrđuje formalnu sukladnost ponude. Nakon što je utvrdio formalnu ispravnost ponude Naručitelj isključuje ponuditelja kod kojeg postoje razlozi za isključenje te potom provjerava sukladnost ponude s ostalim uvjetima Poziva na dostavu ponude.

Ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, Naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku. Navedeno postupanje ne smije dovesti do pregovaranja, odnosno navedenim postupanjem se ne smiju mijenjati kriteriji za odabir ponude i cijena.

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Odluku o odabiru donosi Odbor za nabavu imenovan od strane Naručitelja, u roku od najviše 30 kalendarskih dana od dana isteka roka za dostavu ponuda. Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o odabiru ponuditelja, a ujedno će odluku o odabiru o odabranom ponuditelju i ukupnoj vrijednosti odabrane ponude objaviti i na istom mjestu gdje je objavljen Poziv na dostavu ponuda ([www.strukturnifondovi.hr](http://www.strukturnifondovi.hr)), najkasnije po sklapanju Ugovora o nabavi.

Naručitelj može od najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika jednog ili više dokumenata koji su traženi Pozivom na dostavu ponude prije donošenja Odluke o odabiru. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Naručitelj je obvezan na osnovi rezultata pregleda i ocjene ponuda odbiti :

* ponudu koja nije cjelovita (ne sadrži sve Pozivom na dostavu ponuda propisane obveze elemente),
* ponudu koja nije u skladu sa odredbama poziva na dostavu ponuda,
* ponudu u kojoj cijena nije iskazana u apsolutnom iznosu,
* ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
* ponudu u kojoj pojašnjenjem ili upotpunjavanjem u skladu s ovim pravilima nije uklonjena pogreška, nedostatak ili nejasnoća,
* ponudu za koju ponuditelj nije pisanim putem prihvatio ispravak računske pogreške,
* ako nisu dostavljena zahtijevana jamstva

Naručitelj poništava postupak nabave ako nakon isteka roka za dostavu ponuda:

-nije pristigla niti jedna ponuda;

-nije dobio unaprijed određen broj valjanih ponuda/niti jednu valjanu ponudu;

-nakon odbijanja ponuda ne preostane nijedna valjana ponuda.

Naručitelj može poništiti postupak ako:

-se tijekom postupka utvrdi da je Poziv na dostavu ponuda manjkav te kao takav ne omogućava učinkovito sklapanje ugovora

-su nastale značajne nove okolnosti vezane uz projekt za koji se provodi nabava

**9. UVJETI I ZAHTJEVI KOJI MORAJU BITI ISPUNJENI SUKLADNO POSEBNIM PROPISIMA ILI STRUČNIM PRAVILIMA**

**9.1. Općenito**

Svaki gospodarski subjekt koji obavlja poslove projektiranja mora ispunjavati uvjete za obavljanje te djelatnosti sukladno odredbama Zakona o poslovima i djelatnostima prostornog uređenja i gradnje (dalje u tekstu: ZPDPUG) te svakoj naknadnoj izmjeni i dopuni toga propisa.

Stručnjaci koji će sudjelovati u izvršenju predmeta nabave u svojstvu stručnjaka za projektiranje, moraju ispunjavati uvjete i zahtjeve propisane odredbama ZPDPUG i Zakona o gradnji (dalje u 66 tekstu: ZOG) za poslove projektiranja.

Tumačenje odredbi ZPDPUG-a i ZOG-a je u nadležnosti Ministarstva prostornoga uređenja, graditeljstva i državne imovine Republike Hrvatske (dalje u tekstu: „Ministarstvo“).

Stručnjaci koji će sudjelovati u izvršenju predmeta nabave u svojstvu stručnjaka koji će pružati uslugu projektiranja zgrada koje su pojedinačno zaštićeno kulturno dobro ili koje se nalaze u povijesnoj urbanoj cjelini Grada Zagreba i kulturno povijesnim cjelinama na području obuhvaćenom Zakonom o obnovi, moraju imati dopuštenje ministarstva nadležnog za kulturu za obavljanje poslova zaštite i očuvanja kulturnih dobara sukladno važećem Zakonu o zaštiti i očuvanju kulturnih dobara i Pravilniku o uvjetima za dobivanje dopuštenja za obavljanje poslova na zaštiti i očuvanju kulturnih dobara (NN 98/18).

Podaci o tijelima od kojih gospodarski subjekt može dobiti pravovaljanu informaciju o obvezama koje proizlaze iz odredbi važećeg Zakona o zaštiti i očuvanju kulturnih dobara i Pravilnika o uvjetima za dobivanje dopuštenja za obavljanje poslova na zaštiti i očuvanju kulturnih dobara:

- Ministarstvo kulture i medija Republike Hrvatske.

Također, gospodarski subjekt te stručnjaci koji će pružati usluge koje čine predmet nabave moraju u izvršavanju ugovora ispunjavati uvjete i zahtjeve iz Zakona o obnovi, Programa mjera te Pravilnika o sadržaju i tehničkim elementima projektne dokumentacije obnove, projekta za uklanjanje zgrade i projekta za građenje zamjenske obiteljske kuće oštećenih potresom na području Grada Zagreba, Krapinsko-zagorske županije i Zagrebačke županije (NN 127/20), što se odnosi i na sve eventualne izmjene i dopune tih propisa, ali i drugih pozitivnih propisa koji uređuju pitanja relevantna za izvršenje predmeta nabave.

**9.2. OBAVLJANJE DJELATNOSTI PROJEKTIRANJA**

Temeljem ZPDPUG i ZOG-a, projektiranje investitor mora povjeriti osobama koje ispunjavaju uvjete za obavljanje poslova projektiranja.

Dokumenti kojima gospodarski subjekt dokazuje da ispunjava zahtjeve koji moraju biti ispunjeni sukladno posebnim propisima su:

* Ukoliko je gospodarski subjekt pravna osoba koja ima poslovni nastan u Republici Hrvatskoj, sukladno članku 19. ZPDPUG dostavlja:

- upis u sudski registar Republike Hrvatske i dokaz da zapošljava (jednog) ovlaštenog arhitekta, odnosno ovlaštenog inženjera.

* Ukoliko je gospodarski subjekt fizička osoba koja ima poslovni nastan u Republici Hrvatskoj, sukladno članku 19. ZPDPUG dostavlja:

- rješenje o upisu u upisnik ureda za samostalno obavljanje poslova projektiranja ili rješenje o upisu u upisnik zajedničkih ureda za obavljanje poslova projektiranja

**Izvršitelj mora osigurati poštivanje gore navedenih uvjeta određenih posebnim propisima, odnosno osigurati da su isti zadovoljeni za onog stručnjaka koji izvršava usluge za koje su propisani predmetni uvjeti. Naručitelj u svako doba tijekom izvršavanja ugovora o nabavi, a nakon njegovog stupanja na snagu, može provjeriti da li je udovoljeno propisanim uvjetima te u slučaju kršenja ovlašten je raskinuti ugovor bez obveze ostavljanja naknadnog primjernog roka.**

**Naručitelj će prihvatiti kao valjan bilo koji dokaz propisan kao valjan Zakon o poslovima i djelatnostima prostornog uređenja i gradnje (NN 78/15, 118/18, 110/19) i ostalim primjenjivim propisima.**

**9. UVJETI I ZAHTJEVI SUKLADNO ZAKONU O OBNOVI ZGRADA OŠTEĆENIH POTRESOM NA PODRUČJU GRADA ZAGREBA, KRAPINSKO-ZAGORSKE ŽUPANIJE, ZAGREBAČKE ŽUPANIJE, SISAČKO-MOSLAVAČKE ŽUPANIJE I KARLOVAČKE ŽUPANIJE (NN 102/20, 10/21)**

Člankom 18. stavkom 4. Zakona obnovi propisano je da projekt obnove konstrukcije zgrade, ovisno o načinu obnavljanja oštećene zgrade i stanju zgrade, izrađuju ovlašteni inženjer građevinarstva koji ima najmanje pet godina radnog iskustva u projektiranju konstrukcija i ovlašteni arhitekt koji ima najmanje pet godina radnog iskustva (ako predmetnim Zakonom nije propisano drukčije) te ovlašteni inženjer strojarstva i ovlašteni inženjer elektrotehnike, ako za to postoji potreba. U slučaju projekta obnove konstrukcije zgrade kojom se projektira samo popravak konstrukcije, projekt može izraditi i samo ovlašteni inženjer građevinarstva koji ima najmanje pet godina radnog iskustva u projektiranju konstrukcija

**Izvršitelj mora osigurati poštivanje gore navedenih uvjeta određenih posebnim propisima, odnosno osigurati da su isti zadovoljeni za onog stručnjaka koji izvršava usluge za koje su propisani predmetni uvjeti. Naručitelj u svako doba tijekom izvršavanja ugovora o nabavi, a nakon njegovog stupanja na snagu, može provjeriti da li je udovoljeno propisanim uvjetima te u slučaju kršenja ovlašten je raskinuti ugovor bez obveze ostavljanja naknadnog primjernog roka.**

**Naručitelj će prihvatiti kao valjan bilo koji dokaz propisan kao valjan Zakonom o obnovi i drugim primjenjivim propisima.**

**10. PRILOZI**

**Prilog 1** – Ponudbeni list

**Prilog 2** – Troškovnik

**Prilog 3** - Izjava o nepostojanju razloga isključenja

**Prilog 4** - Izjava o prometu

**Prilog 5** – Izjava o tehničkoj sposobnosti (Popis izvršenih usluga )

**Prilog 6** – Izjava o raspolaganju stručnjacima

**Prilog 7**  - Izjava o specifičnom iskustvu stručnjaka

1. Promet je vrijednost svih prodanih roba i obavljenih usluga na tržištu tijekom godine bez obzira na to jesu li naplaćene ili ne. Iz prometa je isključen porez na dodanu vrijednost. Promet odgovara prihodu od obavljanja djelatnosti bez izvanrednih i financijskih prihoda. [↑](#footnote-ref-1)